Source: http://www.bihon.ro/vrem-sa-iesim-cu-fruntea-sus/1263265
Timestamp: 2018-10-21 19:00:22+00:00

Document:
Vrem sa iesim cu fruntea sus - BIHON
Vrem sa iesim cu fruntea sus
la	20. martie 2013 09:34	 Reactualizat la:	 20. martie 2013 09:44
Poloiştii orădeni (caschete albe) doresc să câştige meciul cu Barceloneta
Poloiştii de la CSM Digi Oradea dispută miercuri meciul de acasă cu Barceloneta, din Liga Campionilor.
CSM Digi Oradea îşi încheie astă-seară aventura europeană din sezonul 2012/2013, după partida cu CN Atletic Barceloneta. Meciul contează pentru manşa secundă a optimilor de finală din Liga Campionilor şi se va disputa cu începere de la ora 20, la Bazinul Olimpic „Ioan Alexandrescu”.
CN Barceloneta, campioana en titre şi lidera la zi a puternicului campionat spaniol, s-a impus în meciul din prima manşă, disputat la Barcelona, cu categoricul scor de 15-5. Băieţii noştri au prins atunci o zi slabă, coroborată cu un arbitraj potrivnic, toate ducând la acel eşec deosebit de sever. Orădenii nu mai au aşadar nicio şansă de calificare în partida de astăzi, dar doresc să obţină o victorie de palmares.
Handicapul de zece goluri este imposibil de recuperat, în faţa unei echipe extrem de redutabile, care dispune de un lot foarte valoros. Cu toate acestea, poloiştii orădeni sunt decişi să facă un meci bun şi să „părăsească Liga Campionilor cu fruntea sus”. „Şansele noastre de calificare în sferturile de finală sunt practic nule. Noi vom încerca însă să câştigăm acest meci în faţa suporterilor noştri. Dorim să obţinem o victorie de palmares şi să ieşim cu fruntea sus din Liga Campionilor”, a afirmat internaţionalul orădean Alexandru Ghiban.
CSM Digi Oradea a avut o prestaţie onorabilă în actuala ediţie a Ligii Campionilor, prima disputată într-un format asemănător cu cel de la fotbal. Campioana României a reuşit să acceadă în optimile de finală, calificându-se mai departe din faza grupelor. CSM Digi a ocupat locul 4 în Grupa D, după Szeged, Partizan Belgrad şi Galatasaray Istanbul, dar înaintea formaţiei Spandau ‘04 Berlin. Obiectivul accederii în optimile de finală a fost realizat, CSM Digi Oradea situându-se în acest an printre primele 16 echipe din Liga Campionilor. Mai mult de atât nu s-a putut deocamdată.
Partida CSM Digi Oradea – CN Barceloneta va fi condusă de cuplul de arbitri Fekete Balázs (Ungaria) – Massimo Savarese (Italia), iar delegat LEN este Paolo Ramos (Portugalia).
Acces liber la meciul CSM Digi Oradea – Barceloneta
Taguri: cn barceloneta, csm digi oradea

References: CSM 

CSM 

CSM 
 CSM 
 CSM 
 CSM 
 CSM 
 csm